laion/Wikipedia-Exotic huggingface dataset:
תפילה לירושלים

"תפילה לירושלים" הוא שיר עברי שכתב והלחין שייקה פייקוב. בשנת 1960 נערך "פסטיבל הזמר והפזמון" הראשון. כעשור לאחר מכן נוספו לו עוד שלושה פסטיבלי זמר שנתיים חדשים, "פסטיבל הזמר החסידי", "פסטיבל הזמר המזרחי", ו"פסטיבל שירי הילדים". ארבעת הפסטיבלים הגדולים זכו להצלחה גדולה. בעקבות זאת החלו בהמשך שנות השבעים יוזמות לפסטיבלים ייעודיים נוספים לצידם. כך נוסדו "ערב שירי משוררים", "פסטיבל שירי התנ"ך", "פסטיבל שירי יידיש", "פסטיבל שירי לדינו", ו"פסטיבל שירי משוררים לילדים". בשנת 1974, נוסד פסטיבל חדש, פסטיבל שירי ירושלים. הפסטיבל, שזכה לשם "שישו את ירושלים" התקיים בחודש מאי של אותה השנה. בפסטיבל השתתפו 12 שירים הוא נערך גם בירושלים וגם בתל אביב ושודר בטלוויזיה. את השיר ששייקה פייקוב כתב והלחין לפסטיבל נבחרה לבצע מלי ברונשטיין בת העשרים שהייתה צעירת המשתתפים בפסטיבל, כשרק השתחררה מהלהקה הצבאית בה כיכבה. למרות העובדה שהייתה פחות מוכרת מהמבצעים האחרים, השיר בביצועה הפך לאחד הבולטים והמצליחים בפסטיבל והיה אחד משלושת השירים שהופיעו בפרסומים של אלבום הפסטיבל. השיר היה ללהיטה הראשון של ברונשטיין מבין מספר להיטים שהיו לה בהמשך העשור. גיל אלדמע שעיבד את השיר הוסיף למבצעת מקהלה רבת משתתפים המלווה אותה במה שאכן נשמע כתפילה, כשם השיר. "תפילה לירושלים" הוא הראשון שהתפרסם מבין מספר שירים ששייקה פייקוב כתב והלחין על העיר. השיר נכנס בשנת 1974 למצעד הפזמונים בקול ישראל, והגיע למקום ה־19. מילות השיר באתר שירונט "תפילה לירושלים" - מלי ברונשטיין, 1974, סרטון באתר יוטיוב "שישו את ירושלים", מעריב, 21 במאי 1974 אלבום הפסטיבל, מעריב, 5 ביוני 1974
הבחירות לפרלמנט האירופי 2024

הבחירות לפרלמנט האירופי נערכו ב-28 המדינות החברות באיחוד האירופי, ב-6 ביוני עד 9 ביוני 2024. נבחרו 720 חברי הפרלמנט האירופי, לעומת 751 שנבחרו בבחירות הקודמות, ב-2019. הם מייצגים את 448 מיליון אזרחי האיחוד האירופי. אחוז ההצבעה עמד על כ-51.08%, עלייה של כ-0.42% לעומת בחירות 2019. בבחירות אלו חלה עליה משמעותית בכוחו של הימין בפרלמנט. קבוצת מפלגת העם האירופית, מפלגת ימין - מרכז בראשות אורסולה פון דר ליין הנשיאה הנוכחית, המפלגה הגדולה בפרלמנט האירופי מאז 1999 - 188 נציגים (עליה של 1) הברית הפרוגרסיבית של סוציאליסטים ודמוקרטים, מפלגת שמאל - מרכז, המפלגה השנייה בגודלה בפרלמנט האירופי מאז 1999 - 136 נציגים (ירידה של 12) השמרנים והרפורמיסטים האירופים, מפלגת ימין - 83 נציגים (עליה של 21) התחדשות באירופה, מפלגת מרכז - 75 נציגים (ירידה של 22) זהות ודמוקרטיה, מפלגת ימין אירוסקפטי - 58 נציגים (ירידה של 18) הברית החופשית של הירוקים האירופאים, מפלגת שמאל - 54 נציגים (ירידה של 13) השמאל האירופי המאוחד/השמאל הנורדי הירוק, מפלגת שמאל רדיקלי - 39 נציגים (ירידה של 1) אחרים ועצמאים - 87 נציגים (עליה של 50) בעקבות הפסד מפלגתו של נשיא צרפת עמנואל מקרון למפלגת האיחוד הלאומי של מארין לה פן, פיזר מקרון את האספה הלאומית של צרפת והודיע על בחירות בזק לאספה. בבלגיה ניצח הימין בפרלמנט המקומי וגם האירופי. בעקבות כך ראש הממשלה אלכסנדר דה קרו מהמחנה הליברלי הודיע שהוא לוקח אחריות מלאה על התוצאות והתפטר. מדיה וקבצים בנושא הבחירות לפרלמנט האירופי 2024 בוויקישיתוף אתר האינטרנט הרשמי של הבחירות לפרלמנט האירופי 2024 (באנגלית) 2024 European election results, האתר הרשמי של הפרלמנט האירופי איתמר אייכנר, תמר שבק, פריז, זאב אברהמי, ברלין, תוצאות היסטוריות לימין הקיצוני באירופה: מקרון פיזר את האספה הלאומית, ר"מ בלגיה התפטר, באתר ynet, 10 ביוני 2024
סליק רמת רחל

סליק רמת רחל היה הסליק המרכזי בו אחסנו חברי קיבוץ רמת רחל נשק מגן. במאי 1948 שימש נשק זה את חברי הקיבוץ בקרב להגנת הקיבוץ. המבנה מתחתיו שכן הסליק נפגע קשות בקרב והסליק נזנח לאחר המלחמה. עם שיקום המבנה והקמת מלון בו נחשף הסליק ושוקם וניתן לצפות בו בביקור במלון. קיבוץ רמת רחל הוקם, לראשונה, ב-1926, ננטש במהלך מאורעות תרפ"ט והוקם מחדש בראשית שנות ה-30 של המאה ה-20. הקיבוץ הוקם בדרום ירושלים ובשכנות ליישובים ערביים והתמודד, לאורך שנות קיומו, עם אתגרים ביטחוניים שכללו התנכלות מצד . בתקופת המנדט הבריטי הקצו השלטונות הבריטית נשק ליישובים היהודים ברחבי הארץ. מאחר שהקצאה זו לא סיפקה את הצרכים הביטחוניים של היישובים החל, מייד עם תום מלחמת העולם הראשונה ותחילת המנדט, תהליך צבירת נשק לא חוקי. תהליך זה בוצע הן על ידי היישובים עצמם והן על ידי ארגוני הביטחון היהודים הארציים כמו ההגנה, אצ"ל ולח"י. מאמץ זה הקיף גם את חברי קיבוץ רמת רחל. כדי להסתיר את כלי הנשק הלא חוקי שנצברו בקיבוץ החליטו אנשי הביטחון של הקיבוץ להקים סליק תת-קרקעי בקיבוץ. הסליק נחפר תחת המבנה הראשי של הקיבוץ ששימש כחדר אוכל וכדי להסתיר את הכניסה לסליק הוצבה מעל הפתח שלו מיטת תינוק. ב-29 ביוני 1946, במהלך השבת השחורה, פשטו שוטרים וחיילים בריטים על הקיבוץ ובמשך 18 שעות חיפשו את הסליק. הסליק לא נמצא אך כ-70 מחברי המשק נעצרו ונשלחו למחנה המעצר ברפיח. ב-21 במאי 1948 החל קרב רמת רחל, שהתחולל עד 25 במאי. בהגנה על הקיבוץ השתתפו חברי הקיבוץ לצד חיילים מהגדוד החמישי של הפלמ"ח, גדוד מוריה (חטיבת אלכסנדרוני) ושתי מחלקות של האצ"ל. הנשק שנאגר בסליק הוצא ושימש את חברי הקיבוץ לעמוד מול מתקפות משולבות של צבא מצרים, צבא ירדן וחברי כנופיות מהישובים השכנים. בסיום הקרבות והדיפת הכוחות הערבים נמצאו מבני הקיבוץ בהרס מוחלט לאחר שספגו הפגזות כבדות במהלך ימי הקרבות. הקיבוץ הוקם מחדש במרחק מה מהקיבוץ הישן ומבנה חדר האוכל שמעל הסליק ננטש לאחר שנמצא לא כשיר למגורים והסליק ננטש איתו. ב-1986 שופץ מבנה חדר האוכל כדי להקים במקום אכסניית נוער. במסגרת פרויקט זה נחשף הסליק. בשלב מאוחר יותר נבנה במקום "בית מלון רמת רחל" והסליק שופץ ושולב ברצפת בית המלון. בתחתית הסליק הותקנו אמצעי תאורה המאפשרים לאורחי המלון להציץ למעמקיו. מבנה חדר האוכל שמעל הסליק לאחר סיום הקרבות (צולם ב-1950). ניכרות הפגיעות הרבות בקירות המבנה שהפכו אותו לבלתי כשיר למגורים מבט אל מעמקי הסליק אחת מקורות המתכת שהונחו מעל הסליק כדי למנוע את קריסת הרצפה. מדיה וקבצים בנושא סליק רמת רחל בוויקישיתוף אדם אקרמן, הפינה ההיסטורית: סליקים בירושלים – סיפורם של מקומות המסתור המרכזיים בעיר, באתר "כל העיר" ירושלים, 18 בנובמבר 2023 מלון רמת רחל, באתר "עמוד ענן" עידו מאושר, 'עמיתים לטיולים' הקיבוץ שבליבו ירושלים - רמת רחל מימי הקמת המדינה ועד ימינו, באתר "עמיתים לטיולים", 3 בדצמבר 2021 רמת רחל, במצגת של המועצה לשימור אתרי מורשת בישראל בין חברים אלו ניתן למנות את עמנואל בר-חיים, יעקב רוחין, פיניה, יוסף ברזילי, פינסקי, בן ציון זילברמן ומשה כ"ץ נטען שעם גילוי הסליק נשאל המא"ז, משה כץ (שהיה מבוני הסליק), מדוע לא אמר דבר וכץ השיב כי "סודות לא מגלים" בית מלון רמת רחל, באתר הבית של המלון
Infinite Icon

Infinite Icon הוא אלבום האולפן השני של הזמרת והידוענית האמריקאית פריס הילטון. האלבום יצא לאור ב-6 בספטמבר 2024, על ידי חברת התקליטים 11:11 Media. סיה היא המפיקה בפועל של האלבום. הילטון סיפרה שהאלבום עצמו נוצר "עבור ההומואים". היא עבדה עם המפיק בני בלנקו ושקלה שירים שחלקו איתה מיילי סיירוס ומייגן טריינור. הילטון הכריזה על צאת האלבום ב-"The Tonight Show" בכיכובו של ג'ימי פאלון באוקטובר 2023. היא מתכוונת לצאת לסיבוב הופעות כדי לתמוך באלבום. ב-13 ביוני 2024, הילטון הכריזה על צאת הסינגל המוביל "I'm Free" בהשתתפות הזמרת רינה סאוואיאמה, והציגה שיחה בינה לבין סאוואיאמה. הילטון צפוויה להציג את השיר בשידור חי במסיבת גאווה בהנחיית חברת הבגדים Alice + Olivia. האלבום Infinite Icon באתר אפל מיוזיק Kreps, Daniel (30 במאי 2024). "Paris Hilton Finally Announces Second Album, Infinite Icon". Rolling Stone. נבדק ב-30 במאי 2024. {{cite news}}: (עזרה) "Watch these unseen gay red carpet moments from the Grammys". www.pride.com (באנגלית). ארכיון מ-2024-02-07. נבדק ב-2024-02-07. "Paris Hilton Wears Sparkly "Mermaid Vibes" Gown With Bedazzled "Hilton" Clutch at the 2024 Grammys". People (באנגלית). ארכיון מ-2024-02-05. נבדק ב-2024-02-07. Smyth, Tom (2024-02-04). "Sia Is Producing Paris Hilton's Second Album". Vulture (באנגלית). ארכיון מ-2024-02-05. נבדק ב-2024-02-07. Pilley, Max (2023-10-18). "Paris Hilton to release new album, executive produced by Sia". NME (באנגלית בריטית). ארכיון מ-2023-11-01. נבדק ב-2024-02-07. "Paris Hilton says her upcoming sophomore album is for the gays". www.pride.com (באנגלית). ארכיון מ-2024-02-06. נבדק ב-2024-02-07. "Paris Hilton Feels 'Beyond Honored' to Perform 'Stars Are Blind' and More at Pride Festival in NYC (Exclusive)". People (באנגלית). ארכיון מ-2023-06-29. נבדק ב-2024-02-07. Mier, Tomás (2023-06-30). "Paris Hilton Declares Herself the 'Hot One' on Surprise Dance Banger". Rolling Stone (באנגלית אמריקאית). ארכיון מ-2023-07-05. נבדק ב-2024-02-07. "Paris Hilton Just Announced a Sia-Produced Album on The Tonight Show". NBC.com (באנגלית אמריקאית). 2023-10-18. ארכיון מ-2024-02-03. נבדק ב-2024-02-07. "Paris Hilton Says She's 'Definitely' Bringing Her 'Babies' with Her on Tour This Summer at 2024 Grammys". People (באנגלית). ארכיון מ-2024-02-06. נבדק ב-2024-02-07. Pilley, Max (14 ביוני 2024). "Rina Sawayama announces new single 'I'm Free' with Paris Hilton". NME. ארכיון מ-14 ביוני 2024. נבדק ב-19 ביוני 2024. {{cite web}}: (עזרה) Gotto, Connor (17 ביוני 2024). "Paris Hilton teams up with Rina Sawayama on new single I'm Free". Retro Pop Magazine. ארכיון מ-17 ביוני 2024. נבדק ב-19 ביוני 2024. {{cite web}}: (עזרה) "Paris Hilton fans gush 'our pop princess is back' as star performs new song I'm Free at event". Flip The Media. נבדק ב-19 ביוני 2024. {{cite web}}: (עזרה)תחזוקה - ציטוט: url-status (link)
אצבענית רומאית

אצבענית רומאית שם מדעי: Dactylorhiza romana מכונה גם דקטילוריזה רומאית היא צמח ממשפחת הסחלביים, בעל פרחים לבנים עד צהבהבים. התגלה בשנות ה-80 של המאה ה-20 בהר קטע שלמרגלות החרמון, ועד היום זהו אתר הימצאותו היחיד הידוע בישראל. המין פורח בסביבות החודשים מרץ-אפריל. מדיה וקבצים בנושא אצבענית רומאית בוויקישיתוף אצבענית רומאית, באתר NCBI (באנגלית) אצבענית רומאית, באתר האנציקלופדיה של החיים (באנגלית) אצבענית רומאית, באתר צמח השדה אצבענית רומאית, באתר צמחיית ישראל וסביבתה אצבענית רומאית, באתר Tropicos (באנגלית) אצבענית רומאית, באתר GBIF (באנגלית) אצבענית רומאית, באתר The Plant List (באנגלית) אצבענית רומאית, באתר IPNI (באנגלית) אצבענית רומאית, באתר למטייל ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
מגדל המים והביטחון בגדרה

מגדל המים והביטחון בגדרה הוא מגדל מים ומבנה לשימור הממוקם ברחוב הביל"ויים 26 בגדרה. המגדל הוקם ב-1935 על ידי חברת ב.א.ר לצד "באר בנימין" שנחפרה ב-1889 בתרומתם של אדמונד ג'יימס דה רוטשילד וחובבי ציון. במגדל שלוש קומות: הראשונה הייתה כיתת לימוד וחדר מורים של בית הספר הסמוך למגדל, השנייה שימשה כחדר נשק של משטרת היישובים העבריים והשלישית כמתקן מים ועמדת תצפית ושמירה בה היה פעמון המושבה למקרי חרום. המגדל היה בשימוש עד שנבנה מגדל מים חדש על יד בית חולים הרצפלד ב-שנות ה-70 של המאה ה-20. שלטים על מגדל המים תצפיתנים על גג מגדל המים במלחמת העצמאות, 1948 מועצה מקומית גדרה - חדשות, באתר gedera.muni.il אגודת גדרה, באתר beergedera.com אתר שלטי רחובות, אתרים ומספרי בתים האולטימטיבי | הנצחה והיסטוריה | פרטי השלט: גדרה - מגדל המים והביטחון, באתר www.streetsigns.co.il היסטוריה על המפה | מגדל המים החדש בגדרה, באתר היסטוריה על המפה, ‏2014-07-09
שנק החורש

שנק החורש (מערבית: شناق الحرش) (שם מדעי: Limodorum abortivum) הוא צמח ממשפחת הסחלביים, הספרופיט (צמח הניזון מחומר אורגני מת) היחיד בארץ ישראל. פרחיו סגולים ופורחים בחודשים מרץ-אפריל. גדל תחת צלי עצים בחורשים של אלון מצוי, בחבל הים-תיכוני של ישראל. מואבק על ידי דבורים. בניגוד לרוב נציגי משפחת הסחלביים בארץ ישראל, פרחיו מעניקים למאביקיהם גמול צוף ואינם "רמאים". מדיה וקבצים בנושא שנק החורש בוויקישיתוף שנק החורש, באתר NCBI (באנגלית) שנק החורש, באתר האנציקלופדיה של החיים (באנגלית) שנק החורש, באתר צמח השדה שנק החורש, באתר צמחיית ישראל וסביבתה שנק החורש, באתר Tropicos (באנגלית) שנק החורש, באתר GBIF (באנגלית) שנק החורש, באתר The Plant List (באנגלית) שנק החורש, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
נאוטינאה תמימה

נֵאוֹטִינֵאָה תמימה (שם מדעי: Neotinea maculata) היא צמח נדיר ממשפחת הסחלביים בעל פרחים קטנטנים בצבע לבן עד ורוד. הצמח קטן ביותר וקל שלא להבחין בו. גדל על קרקע רנדזינה בחבל הים-תיכוני של ישראל. פורח בחודשים מרץ-אפריל. בניגוד לרוב נציגי משפחת הסחלביים בארץ, פרחיו מעניקים למאביקיהם גמול צוף ואינם "רמאים". עם זאת, מנגנון ההאבקה של הפרחים אינו ידוע וייתכן שההאבקה עצמית בלבד. מדיה וקבצים בנושא נאוטינאה תמימה בוויקישיתוף נאוטינאה תמימה, באתר NCBI (באנגלית) נאוטינאה תמימה, בבסיס הנתונים ARKive (באנגלית) נאוטינאה תמימה, באתר האנציקלופדיה של החיים (באנגלית) נאוטינאה תמימה, באתר צמח השדה נאוטינאה תמימה, באתר צמחיית ישראל וסביבתה נאוטינאה תמימה, באתר Tropicos (באנגלית) נאוטינאה תמימה, באתר GBIF (באנגלית) נאוטינאה תמימה, באתר The Plant List (באנגלית) נאוטינאה תמימה, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
Let's Go Crazy

"Let's Go Crazy" הוא שיר משנת 1984 של פרינס והרבולושן, מתוך האלבום Purple Rain. זהו השיר הפותח גם באלבום וגם בסרט גשם סגול. "Let's Go Crazy" היה אחד מהשירים הפופולריים ביותר של פרינס, והיה מרכיב מרכזי בהופעות שלו, כאשר לעיתים קרובות הוא השתלב עם להיטים נוספים. כשהשיר יצא כסינגל, הוא הפך ללהיט השני של פרינס במקום הראשון במצעד הבילבורד הוט 100, וכן בראש מצעד שירי ה-R&B/היפ-הופ וה-Hot Dance Club Play, ובנוסף נכנס לעשירייה הראשונה במצעד הסינגלים הבריטי. הצד השני של התקליט היה השיר "Erotic City", שמילותיו עוררו מחלוקת. בבריטניה, השיר יצא כדאבל איי-סייד יחד עם "Take Me with U". כמו ברבים מהשירים של פרינס, השיר נחשב כעידוד לעקוב אחרי ערכים נוצריים, כאשר ה-"De-elevator" שבמילים הוא מטאפורה לשטן. גרסת "Special Dance Mix" המורחבת של השיר נוגנה בגרסה מעט ערוכה בסרט גשם סגול. גרסה זו מכילה קטע אינסטרומנטלי ארוך יותר באמצע הכולל ריף גיטרה, סולו פסנתר ועותקים לא ברורים של ההקדמה המדוברת. גרסה זו הייתה אמורה להיות בשימוש באלבום, אך כשהשיר "Take Me With U" נוסף לרשימת השירים, היא נערכה לאורך הנוכחי שלה. המגזין קאש בוקס תיאר את השיר כ"אחד המיזוגים הטובים ביותר בין רוק קופץ ופאמפ סינתסייזר". לאחר מותו של פרינס, השיר נכנס מחדש למצעד הבילבורד הוט 100 במקום ה-39 ועלה למקום ה-25 בשבוע של 14 במאי 2016. נכון ל-30 באפריל 2016, נמכרו 964,403 עותקים דיגיטליים של השיר בארצות הברית. בשנת 2013, להקת הרוק הבריטית The Darkness ביצעה את השיר בטקס פרסי מוזיקת הרוק השנתי ה-44. מידע על היצירה "Let's Go Crazy" באתר מיוזיק בריינז מידע על הקומפוזיציה "Let's Go Crazy" באתר AllMusic גרסאות נוספות ל"Let's Go Crazy" באתר SecondHandSongs Elliott, Paul (30 במאי 2016). "The Top 20 Greatest Funk Rock Songs". TeamRock. Team Rock Limited. ארכיון מ-2 ביוני 2016. נבדק ב-31 בינואר 2017. {{cite web}}: (עזרה) Woodworth, G.M.; University of California, Los Angeles (2008). "Just Another One of God's Gifts": Prince, African-American Masculinity, and the Sonic Legacy of the Eighties. University of California, Los Angeles. p. 268. ISBN 9781109120745. נבדק ב-2015-06-22. "Reviews" (PDF). Cash Box: 7. 4 באוגוסט 1984. נבדק ב-2022-07-25. {{cite journal}}: (עזרה) "Hip Hop Single Sales: Prince, Desiigner & Drake". HipHopDX. 30 באפריל 2016. נבדק ב-30 באפריל 2016. {{cite journal}}: (עזרה)
ויקטור שיפרסטיין

ויקטור שיפרסטיין (באנגלית: Victor E. Schifferstein; ‏ 1863 - ?) היה אתלט יהודי-אמריקאי, אלוף ארצות הברית (1888) בקפיצה לרוחק ושיאן עולם בריצת 100 יארד. שיפרסטיין התאמן במועדון האולימפי של סן פרנסיסקו. הוא זכה באליפות אגודת אתלטיקה של החוף הפסיפי 4 פעמים ברציפות (1887–1890) בריצת 100 יארד, פעמיים (1887 ו-1890) בריצת 220 יארד, 4 פעמים (1887–1890) בקפיצה לרוחק ופעמיים (1888 ו-1890) בקפיצה לגובה. בסיום תחרות שנערכה בסן פרנסיסקו, קליפורניה ב-22 בפברואר 1888 הוא קבע בקפיצה לרוחק נוספת תוצאה של 7.09 מטר, תוצאה טובה משיא העולם, בחצי ס"מ. בתחרות שנערכה ב-9 ביוני אותה שנה הוא השווה בריצת 100 יארד את שיא העולם בתוצאה של 10.0 שניות. בנוסף הוא קבע בקפיצה לרוחק תוצאה של 7.08 מטר, רבע אינץ' (0.6 ס"מ) משיא העולם. באליפות המערב (Western NAAA) שנערכה בסנט לואיס, מיזורי ב-9 בספטמבר אותה שנה הוא שבר בריצת 100 יארד את שיא העולם והעמידו על 9.8 שניות. איגוד האתלטים החובבים החדש (AAU) סירב להכיר בשיא זה, למרות שלא הייתה רוח, המסלול נמדד מחדש ונמצא באורך של 100 יארד בדיוק, ואחד השופטים אף רשם תוצאה של 9.6 שניות. הסיבה המשוארת הייתה שהוא התחרה נגד אתלט מקצועני לפני תחרות זו. באליפות ארצות הברית (AAU) שנערכה בדטרויט, מישיגן ב-19 בספטמבר אותה שנה הוא זכה בשתי מדליות, זהב וארד. מדליית זהב בקפיצה לרוחק בתוצאה של 7.05 מטר, לפני אלפרד קופלנד (6.72 מטר) ודניאל שנהן (6.67 מטר) מדליית ארד בריצת 100 יארד, אחרי פרד ווסטינג ואלפרד קופלנד. Victor Schifferstein, באתר IAAF (באנגלית) The New York Clipper Annual For 1892 (באנגלית) By Jesse Silver, Notable Jewish athletes of today and yesterday, באתר The Sentinel,‏ עמוד 35, 17 ביולי 1975 The New York Clipper Annual For 1892 (באנגלית) By Jürgen Schiffer, The Sprints, World Athletics (באנגלית) A record-breaking run from Holmes, September 9 down the years, ESPN (באנגלית) אליפות ארצות הברית 1888, באתר באתר Track and Field (גברים) (באנגלית) United States Campionships (Men 1876-1942), באתר gbrathletics.com (באנגלית) Victor Schifferstein, באתר Day by Day in Jewish Sports History (באנגלית) ריצת 100 יארד - אליפות ארצות הברית 1888, באתר באתר Track and Field (גברים) (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויקטור שיפרסטיין".
Family Ties

"Family Ties" הוא שיר של הראפרים האמריקאים בייבי קים וקנדריק לאמאר. השיר יצא לאור ב-27 באוגוסט 2021, באמצעות קולומביה רקורדס ו-PGLang. זה הסינגל הרביעי מתוך אלבום הבכורה של בייבי קים, The Melodic Blue. זו ההוצאה המוזיקלית הראשונה של לאמאר תחת PGLang, חברת הפקות שהקים במרץ 2020. "Family Ties" הוא הסינגל הראשון של לאמאר מאז "Pray for Me" עם הזמר הקנדי דה ויקנד, שיצא ב-2018. השיר אף מסמן את שיתוף הפעולה הרשמי הראשון בין קים ולאמאר, שהם בני דודים במציאות, ומכאן שמו של השיר, וכן עטיפת הסינגל, הכוללת אותם בדיוקן משפחתי, המהווה מחווה לעטיפת אלבום הפריצה של לאמאר מ-2012, Good Kid, M.A.A.D City. הווידאו קליפ הנלווה מכיל הופעת קמע של הזמרת נורמני והוא זכה בפרס BET לקליפ השנה לשנת 2022. השיר קיבל שתי מועמדויות בטקס פרסי גראמי 2022 בקטגוריות שיר הראפ הטוב ביותר וביצוע הראפ הטוב ביותר, וזכה בפרס האחרון. הוא גם קיבל שתי מועמדויות בקטגוריות שיר השנה ווידאו השנה בטקס פרסי XXL לשנת 2022. הווידאו קליפ הנלווה בוים על ידי דייב פרי, וכולל הופעת אורח של הזמרת נורמני, לצד בייבי קים ולאמאר, שמכונה באמצע הקליפ כ"אוקלאמה". בסצנה הראשונה, הווידאו קליפ מתחיל עם מושפיט של גברים שחורים, הלובשים מעילים שחורים ומשקפי שמש, ומקיפים את קים ולאמאר, כשהשניים לבושים בלבוש כתום, ומופיעות גם בלרינות שחורות. בסצנה השנייה, לאמאר מדבר על כך שהוא עדיין רלוונטי בהיפ-הופ למרות שהייתה לו הפסקה. לקראת סוף הווידאו קליפ, נורמני מופיעה בלימוזינה לצד שני הראפרים, לפני שהם מבצעים את ההצהרות האחרונות שלהם. לאורך כל הקליפ, קטעים בגדלים ותמות שונות מוצבים על גבי הווידאו, חופפים את הקטעים שמתחתיהם. הקליפ מחולק לשתי "סצנות", כאשר סצנה 1 מייצגת את החלק של קים, וסצנה 2 מייצגת את החלק של לאמאר. בביקורת על השיר, כתב מגזין פיצ'פורק ש"הראפ הלא שגרתי והמעברים הלא הגיוניים של קנדריק מבטאים חופש יצירתי חדש. העתיד שלו שייך לו." מידע על הסינגל "Family Ties" באתר מיוזיק בריינז מילות השיר "Family Ties" באתר Genius סרטון השיר "Family Ties" באתר יוטיוב Caraan, Sophie. "Baby Keem and Kendrick Lamar Deliver First Collaborative Single "family ties"". Hypebeast. נבדק ב-28 באוגוסט 2021. {{cite web}}: (עזרה) X. X. L. Staff. "Here Are the XXL Awards 2022 Nominees". XXL Mag (באנגלית). נבדק ב-2022-01-11. "Baby Keem and Kendrick Lamar Share Video for New Song "Family Ties"". Pitchfork. 2021-08-25. נבדק ב-2021-08-28. "It's A Family Affair In Baby Keem And Kendrick Lamar's "Family Ties" Music Video". VIBE.com. 2021-08-27. נבדק ב-2022-01-11. "Baby Keem and Kendrick Lamar's Family Ties Review". Body of Work (באנגלית אמריקאית). אורכב מ-המקור ב-13 בינואר 2022. נבדק ב-2022-01-11. {{cite web}}: (עזרה) Ritchie, Matthew. "Baby Keem / Kendrick Lamar 'Family Ties". Pitchfork. נבדק ב-28 באוגוסט 2021. {{cite web}}: (עזרה) Germain, Tabie (26 ביוני 2022). "BET Awards 2022: Full List of Winners and Honorees (LIVE UPDATE)". BET. ארכיון מ-25 בפברואר 2024. נבדק ב-24 בפברואר 2024. {{cite web}}: (עזרה) "2022 GRAMMYs Awards Show: Complete Winners & Nominations List". Grammy Awards. 23 בנובמבר 2021. ארכיון מ-21 בדצמבר 2023. נבדק ב-24 בפברואר 2024. {{cite news}}: (עזרה) Lipsky, Jessica (3 באפריל 2022). "Baby Keem Wins Best Rap Performance". Grammy Awards. ארכיון מ-28 בנובמבר 2023. נבדק ב-24 בפברואר 2024. {{cite news}}: (עזרה) Gold & Platinum, RIAA (באנגלית אמריקאית)
גמר גביע המדינה בכדורגל 2024

גמר גביע המדינה בכדורגל 2024 התקיים באצטדיון בלומפילד בתל אביב ב-30 במאי 2024, ובו נקבע כי מחזיקת גביע המדינה בכדורגל 2023/2024 היא מכבי פתח תקווה, שניצחה את הפועל באר שבע בתוצאה 1–0. הייתה זו המהדורה ה-85 של גביע המדינה, וה-71 מאז קום המדינה. מכבי פתח תקווה זכתה בגביע המדינה השלישי בתולדותיה, והראשון מאז עונת 1951/1952, אז גברה 1–0 על מכבי תל אביב. מכבי חזרה למעמד הגמר בפעם השישית בתולדותיה ולראשונה מאז 2020, אז הפסידה לאותה הפועל באר שבע. בדרך אל הגמר שיחקה במפעל 4 משחקים, מתוכם ניצחה שלושה ב-90 דקות ובאחד לאחר הארכה. מנגד, הפועל באר שבע העפילה לגמר השביעי בתולדותיה, אחרי 4 משחקים במפעל, מתוכם גם היא ניצחה שלושה מהם ב-90 דקות ובאחד לאחר הארכה. באר שבע חזרה למעמד זה לראשונה מאז עונת 2021/2022, אז ניצחה במשחק הגמר את מכבי חיפה וזכתה בגביע השלישי שלה. לפני כן ניצחה באר שבע גם בגמר 2020, אז נערך המשחק ללא צופים בעקבות התפרצות נגיף הקורונה, ובו גברה באר שבע על מכבי פתח תקווה 2–0 וזכתה בגביע השני שלה בהיסטוריה. שניות ספורות מפתיחת המשחק, נזרקו אבוקות מכיוון יציע אוהדי הפועל באר שבע, והמשחק נעצר לכ-2 דקות. בדקה העשירית קשר הפועל באר שבע דיינר קיניונס רץ עם הכדור לרחבה, השאיר מאחור את המגן שלו, ובעט שטוח, אולם שוער פתח תקווה וולף עצר עם הרגל. בדקה ה-18 חלוץ מכבי פתח תקווה אנס מחמיד, שכבר קיבל כרטיס צהוב, הפיל את בלם באר שבע מיגל ויטור ללא כדור עם ספק מרפק לפנים. שילוח לא ראה או חשב שאין עבירה, ה-VAR לא התערב, וחלוץ מכבי פתח תקווה יצא ללא כרטוס נוסף מאירוע זה. בדקה ה-22 קשר מכבי פתח תקווה ניב יהושע נגח מקצה הרחבה לידיו של שוער באר שבע אליאסי. בדקה ה-35 קשר באר שבע עדן שמיר שלח כדור עומק לחלוץ קבוצתו רותם חטואל שבעט מזווית קשה ונעצר אצל וולף. בדקה ה-46 מתפרצת של מכבי פתח תקווה הסתיימה אצל מחמיד, שחתך פנימה מצד שמאל וסובב כדור טוב למסגרת, אבל השוער אליאסי זינק ובקצות האצבעות הדף לקורה. בדקה ה-48 במחצית השנייה באר-שבע פתחה טוב, כאשר ויטור נגח אחרי הרמה של עימראן ולאד עומר מהקרן, וולף הדף לעוד קרן. בדקה ה-54 כדור נהדר של קשר פתח תקווה לירן חזן מצא את אלון אזוגי בצד ימין, שבעט מזווית קשה החוצה. בדקה ה-55, עוד הזדמנות טובה למכבי פתח תקווה. כאשר הקשר מאור לוי התקדם ובעט כדור חזק מ-20 מטר, אליאסי שוב זינק מצוין והדף לקרן. בדקה ה-69 חלוץ פתח תקווה מחמיד עבר את אליאסי ובעט מול שער ריק מעל המשקוף. בהילוך החוזר נראה כי הוא היה בנבדל. בדקה ה-75 בלם באר שבע מיגל ויטור נפצע ולא היה יכול להמשיך, בריירו החליף אותו. בדקה ה-85 קשר פתח תקווה מאור לוי חטף לבריירו והשאיר ללוקה שטור, שניסה לעבור את פוקו אבל הכדור נבלם ביד של המגן שגלש. השופט קבע יד ופנדל למכבי פתח תקווה. קפטן מכבי פתח תקווה מוחמד הנדי דייק מהנקודה הלבנה וקבע 0:1 למכבי פתח תקווה בגמר הגביע. בדקה ה-90 השופט החליט על 7 דקות תוספת זמן, אולם נתן זמן נוסף ובדקה ה-99 מכבי פתח תקווה הגיעה להזדמנות נוספת כאשר אזוגי העביר כדור רוחב, ולוקה שטור פספס את המסגרת מקרוב. לאחר מכן שרק השופט שילוח לסיום המשחק, כאשר מכבי פתח תקווה ניצחה וזכתה בגביע המדינה השלישי בהיסטוריה, והראשון שלה מזה 72 שנים. סיקור המשחק באתר ההתאחדות לכדורגל בישראל תומר חבז ואיציק כלפי, ‏לראשונה מזה 72 שנה: מכבי פ"ת זכתה בגביע, באתר ONE‏, 30 במאי 2024 רענן ברנובסקי‏, מכבי פתח תקווה זכתה בגביע המדינה אחרי 0:1 על הפועל באר שבע, באתר וואלה, 30 במאי 2024
Ilmur af Jólum

Ilmur af Jólum (בעברית: ארומה של חג מולד) הוא אלבום הבכורה של הזמרת האיסלנדית הרה ביורק. את האלבום הוציאה ב-1 בינואר 2000 לאור חברת התקליטים טלטרו מיוזיק. זהו אלבום חג מולד, שפורסם בערב השנה האזרחית החדשה. הוא יצא בפורמט תקליטור, ובמרוצת השנים עלה גם לשירותי הסטרימינג, דוגמת ספוטיפיי ואפל מיוזיק. Ilmur af Jólum – ספוטיפיי Ilmur Af Jólum – אפל מיוזיק
Hera Björk

Hera Björk (בעברית: הרה ביורק) הוא אלבום האולפן השני של הזמרת האיסלנדית הרה ביורק. את האלבום הוציאה בשנת 2006 לאור חברת התקליטים פרוסט מיוזיק. הוא יצא בפורמט תקליטור, ובמרוצת השנים עלה גם לשירותי הסטרימינג, דוגמת ספוטיפיי ואפל מיוזיק. אורכה של הרצועה הסוגרת של היצירה, "Endir", עומד על שמונה עשרה דקות וארבע עשרה שניות. זהו השיר הארוך ביותר באלבום. Hera Björk – ספוטיפיי Hera Björk – אפל מיוזיק Endir – יוטיוב
Je ne sais quoi

Je ne sais quoi (בעברית: אני לא יודעת מה) הוא אלבום האולפן השלישי של הזמרת האיסלנדית הרה ביורק. את האלבום הוציאה בשנת 2010 לאור חברת התקליטים האנדז אפ מיוזיק. הוא יצא בפורמט תקליטור, ובמרוצת השנים עלה גם לשירותי הסטרימינג, דוגמת ספוטיפיי ואפל מיוזיק. זוהי היצירה הראשונה של ביורק בשפה האנגלית. Je ne sais quoi – ספוטיפיי Je ne sais quoi – אפל מיוזיק
Ilmur af Jólum II

Ilmur af Jólum II (בעברית: ארומה של חג מולד II) הוא אלבום האולפן הרביעי של הזמרת האיסלנדית הרה ביורק. את האלבום הוציאה ב-22 בנובמבר 2017 לאור חברת התקליטים האנדז אפ מיוזיק. לאחר הוצאתו של Je ne sais quoi, שבוצע כולו באנגלית, החליטה הזמרת לחזור למקורותיה ולשיר באיסלנדית. זוהי יצירת המשך לאלבום הבכורה שלה, Ilmur af Jólum. בדומה אליו גם כאן מדובר באלבום חג מולד. Je ne sais quoi – ספוטיפיי Je ne sais quoi – אפל מיוזיק